TKC ส่งซิกธุรกิจ “เทคฯ” สดใส ตั้งเป้ารายได้ปีนี้ 3.3 พันล้าน
TKC ยกทีมผู้บริหารจัดเต็มข้อมูลในงาน Opportunity Day ประกาศตั้งเป้ารายได้ 3,300 ล้านบาท มั่นใจปี 66 ธุรกิจเทคฯ ไปได้สวย
TKC ยกทีมผู้บริหารจัดเต็มข้อมูลในงาน Opportunity Day ประกาศตั้งเป้ารายได้ 3,300 ล้านบาท มั่นใจปี 66 ธุรกิจเทคฯ ไปได้สวย
15 มี.ค. 2566

นายสยาม เตียวตรานนท์ กรรมการผู้จัดการ บริษัท เทิร์นคีย์ คอมมูนิเคชั่น เซอร์วิส จำกัด (มหาชน) หรือ TKC พร้อมด้วย นายปิยะ จิราภาพงศา รองกรรมการผู้จัดการสายงานปฏิบัติการ และ นางสาวรดากานต์ มีแต้ม รองกรรมการผู้จัดการสายงานการเงินและบัญชี ถ่ายภาพเป็นที่ระลึกร่วมกันในงาน Opportunity Day สำหรับผลประกอบการปี 65
โดยบริษัทฯ เปิดเผยถึงแผนธุรกิจปี 66 ตั้งเป้ารายได้เติบโตที่ 3,300 ล้านบาท จากธุรกิจหลักด้านโทรคมนาคมที่มีแนวโน้มการเติบโตอย่างต่อเนื่อง เสริมทัพด้วยกลุ่มธุรกิจใหม่ Smart solution โดยแบ่งสัดส่วนการเติบโตไว้ที่ 75% และ 25% ตามลำดับ ในขณะที่ปัจจุบัน TKC มีมูลค่างานในมือ (Backlog) อยู่ที่ 4,513 ล้านบาท คาดทยอยรับรู้รายได้ปีนี้ประมาณ 40% ส่วนที่เหลือรับรู้เพิ่มเติมภายในปี 68
อีกทั้งในปี 66 บริษัทฯ เดินหน้ายื่นประมูลงานใหม่เพิ่มเติมราว 6,500 ล้านบาท พร้อมเดินหน้าจัดงบลงทุน เร่งพัฒนาบุคลากร เสริมทักษะ digital skill ต่อยอดความเเข็งแกร่งด้านดิจิทัลและขับเคลื่อน Tech Ecosystem ในประเทศไทยให้เติบโตในระดับนานาชาติ